PMIndiaData/PMIndiaSum huggingface dataset:
ধর্ম্ম চক্র নুমিৎকী থৌরমদা পি.এম.না ৱা ঙাংখিবা ৱারোল

ইকাইখুম্নজরবা রাস্ত্রপতি শ্রী রাম নাথ কোবিন্দ অমদি অতোপ্পা মীথুংলেনশিং, ঐহাক্না অহানবদা আশার পুর্নিমাগী য়াইফ-পাউজেল পীজরি। মসি গুরু পুর্নিমা হায়নসু খঙনৈ। ঐখোয়বু লৌশিং পীরিবা গুরুশিংবু নীংশিংবা নুমিৎ অমনি। মসিগী ৱাখল্লোন্দা ঐখোয়না ভগবান বুদ্ধাদা ইকাই খুম্নবা উৎলি। মোঙ্গোলিয়ন কঞ্জুরগী কোপীশিং মোঙ্গোলিয়াগী সরকারদা খুদোল তমখিবা অসিদা ঐহাক্না হরাওবা পোকই। মোঙ্গোলিয়ন কঞ্জুর অসি মোঙ্গংলিয়াদা পাকশন্না ইকাইখুমনৈ। অয়াম্বা মোনাস্ত্রীশিংনা মসিগী কোপী অমা লৈগনি। মরূপশিং, ভগবান বুদ্ধাগী পন্দুম নিপালগী লম্বেল অসিনা খুন্নাই অমসুং লৈবাক কয়াগী য়াইফনবা লম্বেলদা পুরি। মসিনা মীনুংশিং অমসুং থৌজাল হৈবনা পীবা কান্নবা অদু উৎলি। ভগবান বুদ্ধানা ৱাখলদা অমদি থবক্তা চমনা হিংনবা তাকপী-তম্বীরম্মি। বুদ্ধিজমনা ইকাইখুমনবা তম্মু তাক্লম্মি। মীবু ইকাই খুম্নবা। লাইরববু ইকাই খুম্নবা। নুপীবু ইকাই খুম্নবা। শান্তি অমসুং অহিংশাবু ইকাই খুম্নবা। মরম অসিনা বুদ্ধিজমনা তাকপী-তম্বীরম্বা অসিনা গ্রহ অসিবু য়োকখৎনবা পাম্বৈ অমা ওইগনি। মরূপশিং, সার্নাথতা মহাক্কী অহানবা ধর্ম্মগী পাউতাক পীবদা, অমসুং মসিগী মতুংদা মহাক্না তাকপী-তম্বীরম্বদা, ভগবান বুদ্ধানা হীরম অনিগী মরমদা ঙাংখি – আশা তৌবা অমসুং থবক পাংথোকপা। মহাক্না আনিসিগী মরক্তা অনকপা মরী অমা লৈ হায়বা খঙখি। আশা তৌবনা থবক পাঙথোক্নিংবগী ইথিল ফাওহল্লি। ভগবান বুদ্ধাগী ওইনদি মীওইবগী অৱাবা অসি কোকহনবনি। ঐখোয়না অৱাবা কয়া হেন্না ফবা মওংদা মায়োক য়াবনা মীয়ামদা আশা তৌবা হেনগৎহনগনি। মরূপশিং, ঐহাক্না ২১শুবা সতাপতি অসিদা আশা কয়া তৌরি। মসিগী আশা অসি ঐহাক্কী অপিকপা মরূপশিং- ঐখোয়গী নহাশিংনা পীবনি। আদোমনা করিগুম্বা আশা, অনৌবা পুথোকপা অমসুং মীনুংশিনা করম্না অৱাবা কোকহনগদগে হায়বগী খুদম উনীংলবদি, মদু ঐখোয়গী স্তার্ত-অপ সেক্তরদা উবা ফংগনি। মঙাল লৈরবা নহা কয়াগী ৱাখলশিংনা মালেমগী অৱাবা কয়া কোকহল্লি। ভারত অসি স্তার্ত-অপ খ্বাইদগী য়াম্না লৈবা অমা ওইরি। ভগবান বুদ্ধাগী ৱাখল্লোন অসিগা লোয়ননা হিংনবা ঐহাক্না ঐগী নহা ওইরিবা মরূপশিংদা হায়জরি। মখোয়না ইথিল পোকহন্দুনা লমজিংগনি। মতম অমদা অদোমবু মখোয়না থেমজিনগনি নত্রগা থৌনা হাপ্পিগনি। তশেংবমক, ভগবান বুদ্ধানা তাকপীরম্বা – আপ;দীপো ভব:, নশাগী লমজিং মৈরা ওইয়ু হায়বা অসি য়াম্না ফবা পরা অমনি। মরূপশিং, ঙসি মালেম অসিনা খুদোংচাদবা কয়া মায়োক্নরি। মসিগী খুদোংচাদবশিং অসি লোইশিন্নবা পাম্বৈ ভগবান বুদ্ধাগী ৱাখল্লোনশিংদগী ফংগনি। মসি হৌখিবা মতমগা মরী লৈনৈ। মসি হৌজিক মতম অসিগসু মরী লৈনৈ। অমসুং তুংলমচৎকসু মরী লৈনগনি। মরূপশিং, বুদ্ধিস্তকী ওইবা য়েলহৌঙৈ মতমদগী লৈরক্লবা মফমশিংদা মীয়াম চত্তুনা খঙমিন্নবা হৌজিক য়াম্না মথৌ তারে। ভারত অসিসু অসিগুম্বা মফম কয়া অমা লৈ। লৈবাক অসিগী মীয়াম্নসু ঐহাক্কী কেন্দ্র ওইরিবা বরনাসি অসি সার্নাথকী য়ুমনি হায়বা খঙলমগনি? বুদ্ধিস্তকী মফমশিং অসিদা মীৎয়েং থম্বা মথৌ তাই। নুমিৎ খরগী মমাংদা ভারতকী কেবিনেৎনা কুশিগর এয়রপোর্ত অসি ইন্তর্নেস্নেল ওইগনি লাউথোকখি। মসিনা মীওই, তীর্থ চৎপা মী অমসুং লম কোইবা কয়া লাকহনবা য়ারগনি। মসিনা মীওই কয়াগী শেন্মীৎলোন লৈনবা খুদোংচাবশিং ফংহল্লগনি। অদোমবু ভারতনা ঙাইরি! মরূপশিং, অমুক্কা হন্না ঐহাক্না ময়ামদা য়াইফ-পাউজেল পীজরি। ভগবান বুদ্ধাগী ৱাখল্লোন্না আশা লৈবা নুংশি চান্নবা অমদি অপুনবা পুরকপা ওইরসনু। মহাক্কী থৌজালনা ঐখোয় পুম্নমক অফবা ওইমিন্নরসি। থাগৎচরি। হন্না হন্না থাগৎচরি।
প্রধান মন্ত্রী শ্রী নরেন্দ্র মোদী অমসুং জাপানগী প্রধান মন্ত্রী ঐচ.ই. মিস্তর সুগা য়োশিহিদেগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি জাপানগী প্রধান মন্ত্রী ঐচ.ই. মিস্তর সুগা য়োশিহিদেগা তেলেফোন্দা ৱারী শানখ্রে। লুচিংবা অনিনা লৈবাকশিং অসিগী ওইবা কোবিদ-১৯গী ফিভম অসিগী মতাংদা খন্ন-নৈনখি অমসুং লায়চৎ অসিনা রিজনেল অমসুং মালেমগী ওইবা মফম কয়া অমদা অৱাবা থেংনরিবা অসিগী মতাংদা ৱাফম কয়া অমা থম্নখি। মসিগী থেংনরিবা অৱাবা অসি মায় পাক্নবা ইন্দিয়া-জাপান অনিগী য়াম্না নক্নবা মরী অসিগী মরুওইবা মখোয়না উৎখি মদুদি পুন্না থবক তৌমিন্নদুনা অরুবা ফিবমদগী ফগৎহনবা, মখল য়াম্বা অমসুং থাজনিংঙাই ওইবা সপ্লাই চেনশিং, অরুবা পোৎলমশিং অমসুং তেক্নোলোজীশিং শোইদনা ফংহনবা অমসুং মেনুফেকচরিং অমসুং স্কীল দিবলপমেন্তদা অনৌবা মপাং অমা ওইনবা শেমগৎপা অসিনি। হিরম অসিদা, লুচিংবা অনি অসিনা মখোয়গী মপাঙ্গল অসি পুনশিন্নবা অমসুং নাকন অনিগী কান্নবা ফংনবা স্পেসিফাইদ স্কীল ৱার্কর (এস.এস.দবল্যু.) এগ্রীমেন্ত অঙনবদা থবক হৌবগী মরুওইবা পীনখি। মখোয়না মুম্বাই-আহমেদবাদ হায় স্পীদ রেল (এম.এ.ঐচ.এস.আর.) প্রোজেক্ত অসি মখোয়গী কোওপরেসন অসিগী ময়েক লারবা খুদম অমনি হায়না উৎখি অমসুং মখোয়গী থবকশিং অসিদা লেপ্পা লৈতনা চাওখৎলিবা অসিবু তরাম্না ওকখি। লুচিংবা অনি অসিনা কোবিদ-১৯গী লায়চৎ মনুংদা অমনা অমগী লৈবাকশিংগী নাগরীকশিংদা পাংবা মতেং অমসুং লায়থোকহনবা অসিগীদমক থাগৎপা ফোংদোকখি অমসুং মতেং অসি মখা তানা পীনবা হায়না য়ানখি। প্রধান মন্ত্রী মোদীনা ভারত্তা লায়চৎ অসিবু লান্থেংনবদা মতেং পীরকখিবগীদমক প্রধান মন্ত্রী সুগাবু থাগৎপা ফোংদোকখি। মহাক্না প্রধান মন্ত্রী সুগাবু কোবিদ-১৯গী ফিভম অসি নেমথখ্রবা মতুং অথুবা মতমদা ভারত্তা লাকহন্নিংবগী আসাসু ফোংদোকখি।
মন্ত্রীমন্দলনা রিজনেল এভিয়েসন পার্তনরশিপকী মতাংদা  ব্রিক্স লৈবাকশিংগী মরক্তা তৌনবা য়ানা ৱারোলদা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ঙসি ব্রিক্স লৈবাকশিং, মমিং পল্লবদা ব্রাজিল, রুসিয়া, ভরত, চাইনা অমসুং সাউথ আফ্রিকাগী মরক্তা রিজনেল এভিয়েসন পার্তনরশিপ কোওপরেসনগী মতাংদা তৌনবা য়ানা ৱারোলদা খুৎয়েক পীনবদা অয়াবা পীখ্রে। শক্তমশিং: মসিগী পান্দমদি ব্রিক্স লৈবাকশিংনা সিবিল এভিয়েসনগী লমদা তেংবাং পীননবা ইন্সতিত্যুস্নেল ফ্রেমৱার্ক অমা লিংখৎতুনা কান্নবা ফংহনবনি। তেংবাং পীনগদবা লমশিংগী মনুংদা মখাদা পীরিবা লমশিং অসি মশক খঙদোক্লে: রিজনেল সর্বিসশিংদা পব্লিক পোলিসীশিং অমসুং খ্বাইদগী ফবা প্রেক্তিসশিং; রিজনেল এয়রপোর্তশিং; এয়রপোর্ত ইনফ্রাস্ত্রকচর মেনেজমেন্ত অমসুং এয়র নেভিগেসন সর্বিসশিং; রেগুলেতরী এজেন্সীশিংগী মরক্তা তেক্নিকেল কোওপরেসন; ইনোভেসন; গ্লোবেল ইনিসিয়েতিবশিংগী পাউতাক লৌবা য়াওনা ইনভাইরনমেন্ত সস্তেনেবিলিতী; ক্বালিফিকেসন অমসুং ত্রেনিং; ম্যুচুয়েল ওইনা লেপথোক্নরবা অতোপ্পা লমশিং থেংনরিবা: য়ানা ৱারোল অসিনা ভারত অমসুং ব্রিক্সকী মেম্বর স্তেতশিংগী মরক্তা সিবিল এভিয়েসনগী মরিদা মরুওইবা লেন্দমার্ক অমা ওইরগনি।
মন্ত্রীমন্দলনা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৯৬কী মখাদা য়ুনিয়ন তেরিতোরী জম্মু অমসুং কশ্মীরদা সেন্ত্রেল লোগী ওর্দর ফোর এদাপ্তেসন অমা চৎনহনবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কেন্দ্র সরকারনা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৯৬কী মখাদা য়ুনিয়ন তেরিতোরী জম্মু অমসুং কশ্মীরদা সেন্ত্রেল লোগী ওর্দর ফোর এদাপ্তেসন অমা চৎনহনবগী অয়াবা পীখ্রে। জম্মু অমসুং কশ্মীর রিওর্গনাইজেসন এক্ত, ২০১৯ চৎনবা মতুং মমাদা লৈরম্বা জম্মু অমসুং কশ্মীর রাজ্যবু ২০১৯গী ওক্তোবর ৩১দগী য়ুনিয়ন তেরিতোরী ওফ জম্মু অমসুং কশ্মীর অমসুং য়ুনিয়ন তেরিতোরী ওফ লদাখতা রিওর্গনাইজ তৌখি। ২০১৯গী ওক্তোবর ৩১গী মমাংদা হান্নগী জম্মু অমসুং কশ্মীর রাজ্য খক্তদা নত্তনা ভারত পুম্বদা এপ্লিকেবল ওইবা অদুগুম্লবা সেন্ত্রেল লো পুম্নমক হৌজিক্তি ২০১৯গী ওক্তোবর ৩১দগী য়ুনিয়ন তেরিতোরী জম্মু অমসুং কশ্মীরদা এপ্লিকেবল ওইরে। জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৯৬কী মতুং ইন্না কেন্দ্র সরকারগী নাক্তা আইনশিংবু এদাপ্ত তৌবগী অমসুং মোদিফাইদ তৌবগী শক্তি লৈরে, মসিবু মহুৎ শিলহৌবা য়ুনিয়ন তেরিতোরীশিংগী মরীদা এপোইন্ত তৌখিবা তারিকতগী চহী অমগী এক্সপাইরেসনগী এপোইন্ত তৌরিবা তারিক্কী মমাংদা লো অমা হেক্তগী এপ্লিকেসন লায়থোকহন্নবগী পান্দমদগীদমক দরকার ওইবা নত্ত্রগা নাতৈ চাবা য়েংদুনা রিপিল নত্ত্রগা এমেন্দমেন্ত তৌবা য়াই। মদুগী মতুং ইন্না, মন্ত্রীমন্দলনা ঙসি ফমখিবা মসিগী মীফমদা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৯৬কী মখাদা পীরিবা শক্তিশিং শিজিন্নদুনা জম্মু অমসুং কশ্মীর য়ুনিয়ন তেরিতোরীগীদমক অসিগুম্লবা সেন্ত্রেল লো ৩৭বু এদাপ্ত তৌনবা অমসুং মোদিফাইদ তৌনবগীদমক কেন্দ্র সরকারগী য়াথং অমা চৎনহন্নবা হায়জরকপা অদু অয়াবা পীখ্রে।
ভারত-ই.য়ু.গী লুচিংবশিংগী মীফম (মে ০৮, ২০২১)

য়ুরোপিয়ন কাউন্সিলগী প্রসিদেন্ত মিস্তর চার্ল্স মাইকেলদগী বর্তন লাকপনা প্রধান মন্ত্রী শ্রী নরেন্দ্র মোদীনা স্পেসিএল ইনভাইতী অমা ওইনা মে ০৮, ২০২১দা য়ুরোপিয়ন কাউন্সিলগী মীফমদা শরুক য়াগনি। ভারত-ই.য়ু.গী লুচিংবশিংগী মীফম অসি পোর্তুগলগী প্রধান মন্ত্রী মিস্তর মিস্তর এন্তোনিয়ো কোস্তানা পাঙথোকপনি। পোর্তুগলনা হৌজিক্কী ওইনা কাউন্সিল ওফ য়ুরোপিয়ন য়ুনিয়নগী প্রসিদেন্সী পাইরি। প্রধান মন্ত্রীনা ই.য়ু. মেম্বর স্তেৎ ২৭কী হেদশিং নত্ত্রগা সরকারগা লোইননা মীফম অসিদা শরুক য়াগনি। ই.য়ু.+২৭না চহি অসিগী মার্চতা য়ু.এস.কী প্রসিদেন্তগা লোইননা ফোর্মেৎ অসিদা মমাংদা অমুক্তং উনখিদা ঙাইরি। লুচিংবশিংনা কোবিদ-১৯ লাইচৎ অমসুং হেল্থকিয়রদা মতেং পীনবা; সস্তেনেবল অমসুং ইনক্লুসিব গ্রোথ হেনগৎহনবা; ভারত-ই.য়ু ইকনোমিক পার্তনরশিপ লোইননা নাকল অনিমক্কী ওইবা রিজনেল অমসুং গ্লোবেলগী হীরমশিংগী মতাংদা ৱাখল্লোন ফোঙদোক্নগনি। ভারত-ই.য়ু.গী লুচিংবশিংগী মীফম অসি ই.য়ু. মেম্বর স্তেৎশিংগী লুচিংবা পুম্নমক্কা লোইননা খন্ননবা অমুক্তা ফংখিদ্রিবা খুদোংচাবা অমনি। মসি রাজনিতীগী ওইনা অচৌবা মাই পাকপা অমনি অমসুং জুলাই ২০২০দা পাঙথোকপা ১৫শুবা ভারত-ই.য়ু. মীফমতগী হৌনা উরকখিবা মরীশিং অসি মখা তানা ফগৎহল্লগনি।
পি.এম.না মচিন চৎপা সিখ ইন্তেলেকচুএলশিং উনখ্রে

প্রধান মন্ত্রী শ্রী নরেন্দ্র মোদীনা লৈবাক শিনবা থুংবদগী মচিন চৎপা সিখ ইন্তলেকচুএলশিংগা ঙসি ঙল্লিঙৈদা ৭ লোক কল্য়ান মার্গতা উনখ্রে‍। মীফম অদুদা প্রধান মন্ত্রীনা দেলিগেসন অদুগা লৌমীশিংগী য়াইফ-থৌরাং, নহাশিংগী মপাঙ্গল কনখৎহনবা, দ্রগ লৈতবা খুন্নাই, নেস্নেল এজুকেসন পোলিসী, স্কিল্লিং, এমপ্লোইমেন্ত, তেক্নোলোজী অমসুং পঞ্জাবকী মপুং ওইবা চাউখৎ লম্বী পরিংনচিংবা তোঙান তোঙানবা হীরমশিংদা অপনবা লৈতবা মওংদা ৱারী ৱাতায় শানখি‍। প্রধান মন্ত্রীনা, দেলিগেসন অদুগা উনবগী নুংঙাইবা ফোঙদোক্লদুনা, ইন্তলেকচুএলশিং অসিনা খুন্নাইগী ৱাখল্লোন শেম্লিবনি হায়না হায়খি‍। দেলিগেসন অদুদা য়াওরিবা মীওইশিংদা মীয়ামগা লোয়নদুনা তাকপি তম্বিনবা অমদি মীয়ামদা ঈ-পাউ মপুং ফানা য়ৌহন্নবগী লমদা থবক পায়খৎপিনবা ৱাফম থম্লদুনা, ঐখোয়গী লৈবাক্কী পাক চাউরবা অমদি ফজরবা খেন্নবশিংগী মরকসিদা ঐখোয়গী অমত্তা ওইবগী ইহুলনা মরুওইবা য়ুম্বী ওইনা লেপ্লি হায়বা ৱাফম মহাক্না থমখি‍। প্রধান মন্ত্রীনা মমালোলদা মহৈ মশিং তমবগী মরুওইবগী মরমদা ৱা ঙাঙখি‍। মমালোলদা অৱাংবা থাক্কী মহৈ মশিং তমবা ফংহন্নবগীদমক ভারতকী লোলশিংদা প্রোফেস্নেল কোর্সশিং শেমগৎনবা থবক পায়খৎলি হায়বা ৱাফম মহাক্না থমখি‍। দেলিগেসন অদুনা প্রধান মন্ত্রীবু পাউকৎ অসিগীদমক্তা থাগৎপা ফোঙদোকখি অমদি লৈবাক অসিগী প্রধান মন্ত্রীগা মখোয়গা অসিগুম্বা ইনফোর্মেল ওইবা ফীভম অমদা ৱারী ৱাতায় শানগনি হায়না কৈদৌঙৈদসু খল্লুদে হায়বা ৱাফম ফোঙদোকখি‍। মখোয়না প্রধান মন্ত্রীবু সিখ কাঙলুপকী য়াইফনবগীদমক্তা লেপ্পা নাইদনা খোঙথাঙ কয়া লৌখৎপগীদমক্তা তৌবিমল খঙবসু উৎখি‍।
প্রধান মন্ত্রীনা রাস্ত্রপতী কাসীম-জোমার্ত তোকায়েবকী মফমদা কাজখস্তানগী রাস্ত্রপতীগী মীখল মায় পাক্লকপগীদমক নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীন ঙসি রাস্ত্রপতী কাসীম-জোমার্ত তোকায়েবকী মফমদা কাজখস্তানগী রাস্ত্রপতীগী মীখল মায় পাক্লকপগীদমক নুংঙাইবা ফোঙদোকখ্রে‍। প্রধান মন্ত্রীনা ত্বীত তৌরকখিবদা; “রাস্ত্রপতি @TokayevKZ গী মফমদা কাজখস্তানগী রাস্ত্রপতীগী মীখল মায় পাক্লকপগীদমক ঐনা নুংঙাইবা ফোঙদোকচরি‍। ঐখোয়গী নাকল অনিগী ওইবা মরীবু হেন্না চেৎশিলহন্নবগীদমক পুন্না থবক তৌমিন্ননবা ঐনা মীৎয়েঙ থম্লি‍। @AkordaPress”
এনুয়েল বাইলেতরেল সমিত মীতিংগীদমক প্রধানমন্ত্রী শ্রী নরেন্দ্র মোদীনা জপানগী প্রধানমন্ত্রী শিনজো অবেবু গুজরাত্তা ওকলগনি

প্রধানমন্ত্রী শ্রী নরেন্দ্র মোদীগী বার্তনদা জপানগী প্রধানমন্ত্রী মিস্তর শিনজো অবেনা ২০১৭কী সেপ্তেম্বর ১৩-১৪দা ভারত্তা ওফিসিয়েল খোংচৎতা লাক্কনি । প্রধানমন্ত্রী মোদী অমসুং প্রধানমন্ত্রী অবেনা সেপ্তেম্বর ১৪দা গুজরাতকী গান্ধিনগরদা লৈবা মহাত্মা মন্দিরদা ১২শুবা ইন্দিয়া-জপান এনুয়েল সমিত পাংথোক্কনি । লুচিংবা অনিনা মেদিয়াদা স্তেতমেন্তশিং পাথোক্কনি । নুমীৎ অদুমক্তদা ইন্দিয়া জপান বিজিনেস প্লেনরি অমা মতম লেপলে । মসিনা প্রধানমন্ত্রী মোদী অমসুং প্রধানমন্ত্রী অবেগী মরক্তা মরিশুবা এনুয়েল সমিত ওইরগনি । লুচিংবা অনিনা মখোয়গী ‘স্পিসিয়েল স্ত্রেতেজিক এণ্ড গ্লোবেল পার্তনরশিপকী’ ফ্রেমৱার্ককী মখাদা ভারত অমসুং জপানগী মরক্তা মায়থোং য়াম্লবা কোওপরেসনদা খ্বাইদগী নৌবা প্রোগ্রেস অদু য়েংশিনগনি অমসুং মসিগী মখা তাবা দাইরেক্সন পিগনি । লুচিংবা অনিনা সেপ্তেম্বর ১৪দা অহমেদাবাদ অমসুং মুম্বাইগী মরক্তা ভারতকী অহানবা হাই-স্পিদ রেল প্রোজেক্তকী হৌদোকপগী পব্লিক ফঙ্কশন অমদা শরুক য়াগনি । ত্রেন অসিনা সহর অনি অসিগী মরক্তা খোংচৎকী মতম হন্থহল্লনি । জপান অসি হাই-স্পিদ রেল নেতৱার্ককী লময়ানবনি অমসুং মসিগী শিনকানসেন বুলেত ত্রেন অসি মালেমগী খ্বাইদগী য়াংবা ত্রেনশিংগী মনুংদা অমনি । অহমেদবাদ সহরনা সেপ্তেম্বর ১৩দা প্রধানমন্ত্রী অবেবু তরাম্না ওক্কনি, মখল মখা কয়াগী কলচরেলগী থৌরম পাংথোক্কনি । প্রধানমন্ত্রী অনিমক্না সবরমতি তুরেল তোর্বানদা মহাত্মা গান্ধিনা লিংখৎলম্বা সবরমতি আশ্রমদা চৎকনি । মথংদা মখোয়না অহমেদাবাদতা লৈবা ১৬শুবা চহিচাগী মমিং চৎলবা মোক্স অমা ওইরিবা “সিদি সায়িদ নি জালি” চৎকনি । লুচিংবা অনিনা মহাত্মা মন্দিরদা লৈবা মহাত্মা গান্ধিদা কৎথোক্লবা ম্যুজম দান্দি কুতিরদশু চৎকনি ।
পি.এম.না শহীদী দিৱসনা লাকপদা অথৌবশিংদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ঙসি শহীদী দিৱসকী থৌরমদা ভগর সিংহ, সুখদেব অমসুং রাজগুরুদা ইকাই খুম্নবা উৎখ্রে। ত্বিত অমদা, প্রধান মন্ত্রীনা হায়খি; “ভারত ইমাগী অমর ওইরবা মচানুপা, অথৌবা ভগত সিংহ, সুখদেব অমসুং রাজগুরুবু শহীদ দিৱসনা লাকপদা ইকাই খুম্নবা উৎচরি। মখোয়না ইমা লৈবাক্কীদমক থৱায় থাখিবগী থৌনা অদুনা মতম চুপ্পদা লৈবাকমচাশিংবু ইথিল পীরগনি। জয় হিন্দ!”
দা. রাজেন্দ্র প্রসাদকী মপোক কুমওন লাকপদা প্রধান মন্ত্রীনা মফমদা ইকায় খুম্নবা উৎখ্রে

ভারতকী অহানবা রাস্ত্রপতি দা. রাজেন্দ্র প্রসাদকী মপোক কুমওন লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “লৈবাক অসিগী অহানবা রাস্ত্রপতি ভারত রত্ন দা. রাজেন্দ্র প্রসাদকী মপোক কুমওন লাকপদা মফমদা ইকোক নোন্না খুরুমজরি। নীংতম্বগী আন্দলোন্দা মহাক্না য়াম্না মরুওইবা থৌদাং লৌবীখি, লোয়ননা সংবিধান শেমগৎপদা অখন্নবা থৌদাং লৌবীখি। নোল্লুকপা অমসুং স্কোলরশিপনা থল্লবা মহাক্কী পর্সোনেলিতী অদুনা লৈবাক মীয়াম্বু মতম পুম্নমক্তা পুক্নিং থৌগৎলগনি।”
ভিদিও কনফরেন্সকী খুত্থাংদা প্রধান মন্ত্রীনা স্মার্ত ইন্দিয়া হেক্কাথোন-২০১৮গী গ্রান্দ ফাইনেলদা ৱা ঙাংখ্রে; তোঙান তোঙানবা সেন্তরশিংদগী শরুক য়ারিবশিংগা ৱারি শানখ্রে

ভিদিও কনফরেন্সকী খুত্থাংদা ঙসি প্রধান মন্ত্রী শ্রী নরেন্দ্র মোদীনা স্মার্ত ইন্দিয়া হেক্কাথোন-২০১৮গী গ্রান্দ ফাইনেলদা ৱা ঙাংখ্রে। মহাক্কী ৱারোলদা প্রধান মন্ত্রীনা স্মার্ত ইন্দিয়া হেক্কাথোন-২০১৮দা শরুক য়ারিবশিংগী মফমদা পার্তিসিপেতিব গবর্নান্সকী মরুওইবা অদু পনখি। নহা ওইরিবা প্রোফেস্নেলশিং, নহা ওইরিবা সি ই ওশিং, নহা ওইরিবা সাইন্তিস্তশিং অমসুং নহা ওইরিবা ব্যুরোক্রেৎশিংগা লোয়ননা উনদুনা ৱারি শান্নবগী খুদোংচাবা অমত্তা ঐহাক্না মাংহনখিদ্রি হায়না মহাক্না ফোংদোকখি। মমাং চহিগী হেক্কাথোনগা চাংদম্নবদা চহি অসিগী হেক্কাথোন্দা শরুক য়ারিবা মীওইশিংগী মশিং হেঙ্গৎলকপা উবদা প্রধান মন্ত্রীনা নুংঙাইবা ফোংদোকখি। মমাংগী হেক্কাথোন মনুংদা পায়খৎখিবা প্রোজেক্ত অয়াম্বা মপুং ফানা লোইশিল্লে হায়না ঐঙোন্দা তম্মি হায়না মহাক্না মখা তাখি। প্রধান মন্ত্রীনা ইনোবেৎ, পেতেন্ত, প্রদ্যুস অমসুং প্রোসপর অসিনচিংবা আই পি পি পিগী মন্ত্রশিং পীখি অমদি ইনোবেসন্দা অকনবা ৱাফম থমখি। মহাক্কী ৱারোলদা প্রধান মন্ত্রীনা মতৌ করম্না মেক ইন ইন্দিয়ানা ব্রান্দ অমা ওইরকপগে অমদি হৌজিক মালেমগী মফম খুদিংমক্তা পাম্নরক্লি হায়বা অদু উৎনবা খুদম অমা পীখি। চহি মরীগী মমাংদা ভারত্তা মোবাইল ফোনগী মেনুফেকচরিং য়ুনিৎ শুপ্নগী অনি খক্তা লৈরম্মি অদুবু ঙসিদি লৈবাক অসিদা চাওরাক্না ফেক্তরী ১২০ মথৌ তৌরি হায়না মহাক্না ফোংদোকখি। হেল্থ-হেক্কাথোন, লো-হেক্কাথোন, আর্কিতেকচর-হেক্কাথোন, এগ্রীকলচর-হেক্কাথোন অমসুং রুরেল হেক্কাথোনগুম্বা মল্তিপল সেক্তর হেক্কাথোনগী ওইথোকপা য়াবশিং অদু এক্সপ্লোর তৌনবা প্রধান মন্ত্রীনা শরুক য়ারিবশিংদা তকশিনখি। ঐখোয়না অসিগুম্বা হেক্কাথোনগীদমক ইনোবেতিব ওইবা এগ্রীকলচরিস্ত, ইঞ্জিনীয়রশিং, আর্কিতেক্তশিং, দোক্তরশিং, লোয়রশিং, মেনেজরশিং মথৌ তাই হায়না মহাক্না অকনবা ৱাফম থমখি। প্রগতি মীফমশিংগী খুত্থাংদা দিবেলপমেন্ত প্রোজেক্তশিং মোনিতর তৌবগী মহাক্কী এক্সপরিয়েন্স অদুসু মহাক্না সেয়র তৌখি। গ্রান্দ ফাইনেল প্রোগ্রাম মনুংদা প্রধান মন্ত্রীনা তোঙান তোঙানবা সেন্তরশিংদা স্মার্ত ইন্দিয়া হেক্কাথোন্দা শরুক য়ারিবশিংগশু ৱারি শান্নখি।
পি.এম.না বর্মিংহমদা পাঙথোক্লিবা সি.দবল্যু.জি. ২০২২দা গুরদীপ সিংহনা ৱেতলিফতিংদা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহমদা পাঙথোক্লিবা সি.দবল্যু.জি. ২০২২দা গুরদীপ সিংহনা ৱেতলিফতিংদা ব্রোঞ্জ মেদল লৌরকপা ঙমখিবদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “হোৎনবা কনবা অমসুং কত্থোকপনা চাউনা মাইপাকপা ঙমহল্লি… ৱাফম অসি গুরদীপ সিংহনা সি.দবল্যু.জি.দা ৱেতলিফতিংদা ব্রোঞ্জ মেদল লৌদুনা উৎখি। মহাক্না ঐখোয়গী প্রজাশিংগী মরক্তা হরাও নুংঙাইবা ফাওরিবা অসি হেন্না হেনগৎহনখি। মহাকপু থাগৎচরি অমসুং তুংগী পুন্সিগীদমক য়াইফ-মঙ্গোল পীজরি।”
মধ্য প্রদেশতা প্রধান মন্ত্রী: মোহনপুরা ইরিগেসন প্রোজেক্ত লৈবাক মীয়ামদা খুৎশিন্নখ্রে

প্রধান মন্ত্রী শ্রী নরেন্দ্র মোদীনা ঙসি মোহনপুরা প্রোজেক্ত লৈবাক মীয়ামদা খুৎশিন্নখ্রে। প্রোজেক্ত অসিনা রাজগর জিলাদা লৌ উনরিবা মফমশিংদা ঈশিং ফংহল্লগনি। মসিনা লমদমশিং অসিদা লৈরিবা খুঙ্গংগী মীওইশিংদা থক্নবা ঈশিংসু ফংহল্লগনি। প্রধান মন্ত্রীনা তোঙান তোঙানবা দ্রিঙ্কিং ৱাতর স্কিমশিংগী উরেপ উয়ুংসু তমখ্রে। মোহনপুরাদা তিনখিবা য়ামলবা মীয়ামদা ৱা ঙাংলদুনা দা. স্যামা প্রসাদ মুখর্জীগী লৈখিদবা নুমীৎ অসিদা প্রধান মন্ত্রীনা মফমদা ইকায় খুম্নবা উৎখি। মশাগী ইনর্জী অমসুং এফোর্তকী খুত্থাং খক্তদা লৈবাক অসিনা সেক্যুর তৌবা ঙমগনি হায়বা দা. মুখর্জীগী পাউজেল অদু মহাক্না নৌহৌনা নীংশিংখি। ইন্দস্ত্রীয়েল পোলিসী, এজুকেসন, অমসুং নুপীদা শক্তি শিন্নবা অসিনচিংবা তোঙান তোঙানবা লমশিংদা দা. স্যামা প্রসাদ মুখর্জীনা লৌরম্বা থৌদাং অদু মহাক্না নৌহৌনা নীংশিংখি। স্কিল ইন্দিয়া মিশন, স্তার্ত অপ ইন্দিয়া, মুদ্রা য়োজনা অমসুং মেক ইন ইন্দিয়া অসিনচীংবা কেন্দ্র সরকারগী স্কিমশিং অসি দা. মুখর্জীগী ভিজনগী ইলিমেন্তশিংনি হায়না মহাক্না ফোংদোকখি। রাজগর জিলা অসি কেন্দ্র সরকারনা শকখঙলবা শোত্থরিবা জিলাশিংগী মরক্তা অমনি অমদি মফম অসিদা দিবেলপমেন্তকী থবকশিং হেন্না খুমাং চাউশিলহল্লগনি হায়না প্রধান মন্ত্রীনা ফোংদোকখি। মহাক্না হায়খি মদুদি কেন্দ্র সরকারনা লৈবাক অসিগী মথৌ তাবশিং অদু পুক্নীংদা থমদুনা ভারতপু ২১শুবা চহিচা অসিদা অনৌবা থাক অমদা পুখৎনবগী মায়কৈদা থবক তৌরি। মহাক্না মধ্য প্রদেশ সরকারবু এগ্রীকলচর সেক্তরদা পায়খৎলিবা থবকশিং অমসুং মসিগী দিবেলপমেন্ত ইনিসিয়েতিবশিং অদুগীদমক থাগৎপা ফোংদোকখি। রাজ্যদা ইথৈ লৌখোং ফংহনলবা মফমশিং মশিং হেঙ্গৎহনবগীদমক মহাক্না রাজ্য সরকারবু থাগৎপা ফোংদোকখি। রাজ্য অসিগী ইরিগেসন তার্গেৎ অদু ফংবদা মতেং পাংনবগীদমক কেন্দ্র সরকারনা রাজ্য সরকারগা লেং মান্ননা চৎমিন্নগনি হায়না মহাক্না ফোংদোকখি। প্রধান মন্ত্রী কৃষি সিঞ্চাই য়োজনাগী মখাদা রাজ্য অসিদা প্রোজেক্ত ১৪সু পায়খৎলি হায়না মহাক্না হায়খি। মাইক্রো-ইরিগেসন্দসু পুক্নীং থৌগৎলি হায়না মহাক্না মখা তাখি। প্রধান মন্ত্রীনা এগ্রীকলচর সেক্তরগীদমক সোইল হেল্থ কার্দস, ফসল বিমা য়োজনা, ই-নাম অসিনচিংবা কেন্দ্র সরকারনা লৌখৎলিবা তোঙান তোঙানবা খোংথাংশিং অদু পনখি। উজ্জ্বলা য়োজনা অমসুং মুদ্রা য়োজাগী কান্নবশিংগী মতাংদসু মহাক্না ঙাংখি।
কেবিনেৎনা উত্তর প্রদেশকী কুশিনগর এয়র্পোরতপু ইন্তর্নেসেনেল এয়র্পোরত হায়না লাওথোকপগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংদুনা ফমখিবা কেবিনেৎকী মীফমদা উত্তর প্রদেশকী কুশিনগর এয়র্পোরতপু ইন্তর্নেসেনেল এয়র্পোরত হায়না লাওথোকপগী অয়াবা পীখ্রে। কুশিনগর এয়র্পোর্ত অসি বুদ্ধিজমগী নাৎকী ওইবা মফমশিংগী, স্রাবস্তী, কপিলবস্তু, লুম্বিনী (কুশিনগর অসিশু বুদ্ধিজমগী নাৎকী ওইবা মফম অমনি),গী মনাক্তা লৈ অমসুং মসিবু ইন্তর্নেস্নেল এয়র্পোর্ত ওইনা শক-খঙবদা মফমসিদা য়ৌরকপদা হেন্না নুংঙাইহনগনি অমসুং নোংথক্কী লম্বীদা চৎপা মীওইশিংদসু শেল য়াম্না তিংহল্লরোই। মসিনা মফম অসিগী লৈবাক্কী/মালেমগী লমকোয়বগী হীরম অমসুং শেন্মিৎলোন্দসু য়াম্না চাউখৎহনগনি। মালেমগী ঙমখৈগসু নক্নবা ওইবনা মসিনা মরু ওইবা মফম চাবা মফম অমসু ওইহল্লনি। কুশিনগর অসি গোরাখপুরদগী নোংপোক্তা কিলোমীতর ৫০ রোম লাপ্না লৈবা উত্তর প্রদেশকী অৱাং-নোংপোকথংবা মফমদা লৈ অমসুং বুদ্ধ লাইনীংগী য়াম্না মরু ওইবা মফম অমসু ওইরি।
প্রধান মন্ত্রীনা এম্সতা মরুওইবা প্রোজেক্তশিং খুৎশিন্নখ্রে, উরেপ উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীগী ওল ইন্দিয়া ইন্সতিত্যুৎ ওফ মেদিকেল সাইন্স (এম্স)তা নেস্নেল সেন্তর ফোর এজিংগী উরেপ উয়ুং তমখ্রে। মসিনা অহল ওইরবশিংদা মল্তি-স্পেসিয়েলিতী হেল্থকেয়র ফংহল্লগনি। মসিদা জেনরেল ৱার্দকী ফমুং ২০০ লৈগনি। থৌরম অদুমক্তদা প্রধান মন্ত্রীনা সফদরজং হোস্পিতালদা ফমুং ৫৫৫ লৈবা সুপর স্পেসিয়েলিতী ব্লোকসু শঙ্গাখি। মহাক্না সফদরজং হোস্পিতালদা ফমুং ৫০০ লৈবা অনৌবা ইমর্জেন্সী ব্লোক; এম্সতা ফমুং ৩০০ লৈবা পাৱর গ্রিদ বিশ্রাম সাদন; অমসুং এম্স, অন্সারী নগর অমসুং ত্রোমা সেন্তরগী মরক্তা কনেক্সন মোতোরেবল তন্নেলসু খুৎশিন্নখি। ভারত্তা হৌখিবা চহি মরি অসিদা পব্লিক হেল্থ কেয়রদা অনৌবা মায়কৈ অমা পীরি হায়না প্রধান মন্ত্রীনা হায়খি। পোলিসী ইন্তর্বেন্সনগী পরিং অমগী থুত্থাংদা লাইরবা অমসুং মিদল ক্লাস কাংবুনা অফবা হেল্থ কেয়রগী সর্বিসশিং ফংবা ঙম্নবা কেন্দ্র সরকারনা মীৎয়েং থম্লি হায়না মহাক্না হায়খি। হৌজিক লৈরিবা হেল্থকেয়র ইনফ্রাস্ত্রকচর অসি অপগ্রেদ তৌরে অমসুং অফবা হেল্থকেয়রগী খুদোংচাবশিং তয়র ২ অমদি তায়র ৩ শহরশিংদা শন্দোকহল্লে হায়না মহাক্না হায়খি। নেস্নেল হেল্থ পোলিসীগী মতাংদা ঙাংলদুনা প্রধান মন্ত্রীনা হায়খি মদুদি অহোংবা মমলদা হেল্থকেয়র অমসুং লায়নাশিংদগী ঙাকথোকপা অসিসু সরকারগী এজেন্দাদা মরু ওইরি। মহাক্না হায়খি মদুদি, রুরেল দিবেলপমেন্ত মন্ত্রালয়, থক্নবা ঈশিং অমসুং সেনিতেসন মন্ত্রালয়, নুপী অমসুং অঙাংশিংগী চাউখৎ-থৌরাং মন্ত্রালয়, অমদি আয়ুশ মন্ত্রালয়, পুম্নমক অসি মসিগী মল্তি-দিসিপ্লিনরী এপ্রোচ অসিদা শরুক য়ারি। প্রধান মন্ত্রীনা হায়খি মদুদি ২০২৫ ফাওবদা তি.বি মুথৎনবা ভারতনা পান্দম থম্লি, মদু মালেমগী ওইনা ২০৩০ ফাওবদা মুথৎনবা পান্দম থম্লিবা অদুগী মাংওইননি। লৈবাক্কী মেদিকেল সেক্তরনা থবক অসি পাংথোক্কনি হায়না মহাক্না থাজবা থমখি।
প্রধান মন্ত্রীনা মেদিকেল ফ্রেতরনিতী – দোক্তরশিং, নর্সশিং অমসুং লেব তেক্নিসিয়ানশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা লৈবাক পুম্বদগী দোক্তরশিং, নর্সশিং অমসুং লেব তেক্নিসিয়ানশিং য়াওনা মেদিকেল ফ্রেতরনিতীগা ৱারী শানখ্রে। প্রধান মন্ত্রীনা কোবিদ-১৯ থেংনবদা ভারত্তা মেদিকেল প্রোফেস্নেলশিংনা তৌরিবা সেল্ফলেস থবকপু থাগৎপা ফোংদোকখ্রে। মহাক্না হায়খি মদুদি লৈবাক পুম্বনা জনতা কার্ফিয়ু মনুংদা মখোয়বু ইকায় খুম্নখি অমদি জাতিদা মখোয়গী সর্বিসপু মহাক্না অমুক হন্না শকখংখি। মহাক্না হায়খি মদুদি মেদিকেল ফ্রেতরনিতীগী ফেমিলী মেম্বরশিংগী কন্ত্রিব্যুসনসু খংবা মরু ওই। প্রধান মন্ত্রীনা হায়খি মদুদি লৈবাক্কী মাংদা তারিবা শিংনবা অসি মমাংদা অমুক্তা ওইখিদ্রি অমদি পুৱারীনি। ফিভম অসিদা লৈবাক পুম্বনা আশাগা লোয়ননা মেদিকেল ফ্রেতরনিতীগী মায়কৈদা য়েংলি অমদি অসিগুম্লবা অচৌবা শিংনবা অসি মায়োক্নবা মতমদা মখোয়গী মোরেল কৈদৌনুংদা হন্থথহন্দবা অসিসু মরু ওই। সরকারগী মায়কৈদগী মখল খুদিংমক্কী তেংবাংগীদমক মেদিকেল ফ্রেতরনিতীদা থাজবা পীরদুনা প্রধান মন্ত্রীনা মখোয়দা ইনফেক্ত ওইবদগী ঙাকথোক্নবা দরকার ওইবা প্রোতোকোল পুম্নমক ইন্নবা খংহনখি। মহাক্না মখোয়দা মীচম প্রজানা করি তৌগদবনো, করি তৌরোইদবনো হায়বদু ইন্নবা লমজিংনবা, সেল্ফ-ক্বারেন্তাইন অমসুং সোসিয়েল দিস্তেন্সিংগী মরু ওইবদা পাউতাক পীনবা অমদি মখোয়না কদায়দা ত্রিৎমেন্ত ফংগদগে হায়বগী মতাংদা ই-পাউ পীনবা হায়খি। মহাক্না মখোয়দা মখল খুদিংমক্কী এৱার্নেস জেনরেত তৌনবা অমদি সাইন্তিফিক ওইদবা থেরাপীশিং অমসুং অরানবা ই-পাউগী কাউন্তর প্রমোসন তৌনবসু তকশিনখি। মহাক্না হেল্থ ৱার্করশিং অমসুং তেক্নিসিয়ানশিংগী স্কিল অপগ্রেদ তৌবা অমসুং রেপিদ ত্রেনিংদা অকনবা ৱাফম থমখি। হকশেল অমসুং য়াইফ য়ুম্বালগী সেক্রেতরীনসু মখোয়গী কন্ত্রিব্যুসন অদু শকখংখি। মহাক্না হান্নদগী হেন্না মিৎশিং-নাশিংনা লৈবা, মদুনা দিবেল তৌবা ফিভমগা লোয়ননা দিবেলপ তৌরিবা গ্রেদেদ রেস্পোন্সকী মতাংদা ৱাফম থমখি। হকশেল অমসুং য়াইফ য়ুম্বালগী কেন্দ্র মন্ত্রী, প্রিন্সিপাল সেক্রেতরী, কেবিনেৎ সেক্রেতরী অমসুং দি.জি., আই.সি.এম.আর.সু ৱারী শানবা অদুদা শরুক য়াখি।
প্রধান মন্ত্রীনা ত্রিপল জম্প ইভেন্ততা সিলভর লৌরক্লবদা অবদুল্লাহ অবুবকরবু য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা বর্মিংঘাম কমনৱেল্থ গেমস ২০২২দা এথলেতিক্সতা নুপাগী ত্রিপল জমপ ইভেন্ততা সিলভর লৌরক্লবদা অবদুল্লাহ অবুবকরবু য়াইফ-পাউজেল পীখ্রে। প্রধান মন্ত্রীনা ত্বীত তৌরকখি; “অবদুল্লাহ অবুবকরনা বর্মিংঘামদা ত্রিপল জম্প ইভেন্ততা সিলভর মেদল লৌরকপা অসি য়াম্না নুংঙাই। মেদল অসি য়াম্না কন্না হোৎনখিবা অমসুং শিংথানিংঙাই ওইবা মওংদা লৌখিবা অচেৎপা ফিরেপ অদুগী মহৈনি। মহাক্না তুংদা হোৎনবা থবকশিংগীদমক্তা য়াইফ-পাউজেল পীরি। #Cheer4India”
কোরিয়ান ওপন সুপর সিরিজ তাইতল লৌরকপদা প্রধানমন্ত্রীনা পিভি সিন্ধুদা নুংঙাইবা ফোংদোকখ্রে

কোরিয়ান ওপন সুপর সিরিজ তাইতল লৌরকপদা প্রধানমন্ত্রীনা বেদমিন্তনগী শান্নরোই পিভি সিন্ধুদা নুংঙাইবা ফোংদোকখ্রে । প্রধানমন্ত্রীনা হায়খি মদুদি, “কোরিয়ান ওপন সুপর সিরিজ মাই পাক্লকপগীদমক পিভি সিন্ধুবু নুংঙাইবা ফোংদোকচরি । মহাক্কী মাই পাকপা অসিদা ভারতনা হায়নীংঙাই লৈতনা চাওথোকচরি ।”
প্রধানমন্ত্রীনা আইএনএসভি তরীনিগী ক্র্যুশিংদা দিৱালীগী য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা ঙসি, হৌজিক হৌজিক মালেম শিনবা থুংনা চৎপগী মিশন অমদা লৈরিবা ইন্দিয়ন নেভেল সেল্লিং ভেসেল (আইএনএসভি) তরীনিগী ক্র্যুশিংদা ভিদিও কোল অমা তৌখ্রে। প্রধানমন্ত্রীনা আইএনএসভি তরীনিগী ক্র্যুশিংদা, লৈবাক মীয়ামগী মাইকৈদগী ‘নুংঙাইরবা দীৱালী’গী নুংঙাইবা ফোংদোকখি। মহাক্না মখোয়গী মিশন অসিবু মাই পাকপা ওইরসনু হায়নসু ফোংদোকখি। প্রধানমন্ত্রীনা হান্ননা ওগস্ত ১৬, ২০১৭তা, মখোয়না নাউতিকেল মাইল ২২,১০০গী খোংচৎ চৎত্রিঙৈগী মমাংদা আইএনএসভি তরীনিগী ক্র্যুশিংগা উনখি। আইএনএসভি তরীনি অসি হৌজিক হৌজিক ওস্ত্রেলিয়াগী ফ্রেমেন্তলদা মখোয়গী অহানবা লমথুং ওইগদৌরি অমসুং মফম অদুদা মখোয় ওক্তোবর ২২দা নাউতিকেল মাইল ৪৭৭০ চৎলবা মতুংদা থুংগনি হায়না পানরি। প্রধানমন্ত্রীনা মাংজৌননা ইকুই কুইদনা মখোয়গী মপোক নুমিৎ লাক্লগদবা ক্র্যু অনি – লেফ. কমান্দর ভর্তিকা জোশি অমসুং লেফ. পায়ল গুপ্তদা মখোয়গী মপোক নুমিৎকী য়াইফ-মঙ্গল পীখি।
জোর্জ ফর্নান্দেসনা লৈখিদবদা প্রধান মন্ত্রীনা অৱাবা ফোংদোকখ্রে

শ্রী জোর্জ ফর্নান্দেসনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “জোর্জ সাহেবনা ভারতকী পোলিতিকেল লিদরশিপকী খ্বাইদগী ফবা অদু রিপ্রজেন্ত তৌবিরম্মি। মহাক্না ঐখোয়গী লৈবাক অসিগীদমক ফ্রেঙ্ক ওইনা অমসুং অকিবা য়াওদনা, অপন অরাক লৈতনা অমসুং তুংগী য়েংদুনা মরুওইবা অমা লৌখি। লাইরবা অমসুং শোত্থরবা মীয়ামগী অধিকারগীদমক খ্বাইদগী ইফেক্তিব ওইবা খোংজেলশিংগী মরক্তা মহাক অমা ওইরম্মি। মহাক্না লৈখিদবদা অৱাবা ফোংদোকচরি। ঐখোয়না শ্রী জোর্জ ফর্নান্দেসকী মরমদা খল্লুবা মতমদা, ঐখোয়গী জজতিসকীদমক লানথেংনখিবা অদুগুম্লবা মতিক লৈবা ত্রেদ য়ুনিয়নগী লুচিংবা অমগুম, মীৎয়েং শানবা রেলৱে মিনিস্তর অমগুম অমসুং ভারতপু অশোক অপন য়াওদনা মপাঙ্গল কলহনখিবা অথোইবা ঙাকশেল মন্ত্রী অমগুম নিংশিংলি। মহাক্কী মতম শাংলবা অচম্বা পুন্সি মতমদা জোর্জ সাহেবনা কৈদৌনুংদা মহাক্কী পোলিতিকেল আইদোলোজীদগী নাথৈখিদে। মহাক্না ইমার্জেন্সীগী অয়ৌবি থাক্তা নিন্দা তৌখি। মহাক্কী ইমুং মনুং, মরূপ মপাংশিং অমসুং মীওই লাখ কয়াগী অৱাবদা ঐহাকসু শরুক য়াজরি। মহাক্কী থৱাইনা শান্তি ওইনা লৈবা ওইরসনু।”